b'\n_START_ARTICLE_\nToninho Cerezo\n_START_PARAGRAPH_\nToninho Cerezo (s. 21. huhtikuuta 1955, Belo Horizonte), oikealta nimelt\xc3\xa4\xc3\xa4n Ant\xc3\xb4nio Carlos Cerezo, on entinen jalkapalloilija Brasiliasta._NEWLINE_Puolustavaa roolia keskikent\xc3\xa4ll\xc3\xa4 edustanut Cerezo tunnettiin v\xc3\xa4sym\xc3\xa4tt\xc3\xb6m\xc3\xa4n\xc3\xa4 "juoksukoneena".\n_START_SECTION_\nMaajoukkueura\n_START_PARAGRAPH_\nCerezo pelasi 57 maaottelua maaliskuun 1977 ja kes\xc3\xa4kuun 1985 v\xc3\xa4lill\xc3\xa4 Brasilian jalkapallomaajoukkueen mukana ja teki kohtaamisissa seitsem\xc3\xa4n maalia._NEWLINE_H\xc3\xa4n pelasi jalkapallon MM-kisoissa 1978 ja 1982 ja oli ehdolla my\xc3\xb6s vuoden 1986 turnaukseen, mutta loukkaantuminen esti t\xc3\xa4ll\xc3\xb6in h\xc3\xa4nen tulemisensa valituksi. Vuoden 1978 kisoissa h\xc3\xa4n saavutti Brasilian mukana pronssia Argentiinan menty\xc3\xa4 loppuotteluun v\xc3\xa4lier\xc3\xa4lohkosta maalieron turvin. MM-turnauksessa 1982 Toninho Cerezo pelasi Brasilian nimekk\xc3\xa4\xc3\xa4ll\xc3\xa4 keskikent\xc3\xa4ll\xc3\xa4 yhdess\xc3\xa4 Paolo Falcaon, Zicon ja Socratesin kanssa. Ennen v\xc3\xa4lieri\xc3\xa4 Italia kuitenkin yll\xc3\xa4tti ennakkosuosikki Brasilian ja eteni aina mestaruuteen asti.'